  Виталий Пронин 43 аресъем тодмо миллиардер, юрист, инвестор Дмитрий Шумков.Россиысь 43 аресъем тодмо миллиардер, юрист, инвестор Дмитрий Шумков 4-тӥ декабре «Москва-Сити» юртын ошиськиз.Россиысь ивор вӧлмытӥсь ёзъёс гожто: со нуналэ Шумков уж дураз вуиз огдышем сямен. Тусаз, выросъёсаз учкыса, нокин ӧз вала, бизнесмен улонэныз люкиськыны малпа шуыса.Д. Шумков вордӥськиз 1972-тӥ арын Сарапул городын. Йылпумъяз Удмурт кун университетысь история факультетэз. 1990-тӥ аръёсы ужаз шаерысьтымы Прокуратураын. 25 аресаз юстициысь полковник луиз.Элькунамы начар семьяослы визь-нодэн юрттонъя «Правоком» компания кылдытӥз. Но Удмурт шаерын солы ӟоскыт йӧтӥз. Кошкиз Москвае. 2012-тӥ арын Правовой инициативаосъя центрлэн кивалтӥсез луиз.Берло дыре Шумков Москваысь «Олимпийский» спорткомплексэн, мувќй поттонъя «Норильск-1» интыен кивалтӥсьёс пӧлы пыриз. «Арлэн юристэз» премилэн лауреатэз луиз. Россиысь тужгес устоосыз 10 юристъёс пӧлы шедиз. Та сяна, Москваысь  кӧня ке коркаосты выльдонъя проектлэн инвесторез вал. Солэн 30 миллиард манет тыр ваньбурез лыдъяське.Бизнесмен юн кусыпъёс возиз «Мосинжпроектлэн» кивалтӥсеныз Андрей Архангельскиен. Нош Архангельскиез уксёен кузьым басьтэмез понна кырмизы. 3-тӥ декабре 3 но ӝыны арлы пытсэт сьӧры келязы, 50 миллион манет тыриськон тупатӥзы. 4-тӥ декабре Шумков ошиськиз. Та 2 учыръёс ог-огенызы герӟаськемын яке ӧвӧл - туннэ эскерон мынэ на.Семьяез, матысь адямиосыз сярысь узыр юрист вераськыны ӧз яратылы. Воргорон алигес люкиськиз. Азьвыл кузпалыз улэ Лондонын. Кык пиосыз будо.Ольга Корепанова Туспуктэм вотэсысь кутэмын  